Diari Oficial de la Generalitat Valenciana


Sumari del DOGV 6245, del 14-04-2010 (2010/3475)

Notificació de la sentència dictada en el judici de divorci contenciós número 733/2008.
---------------------------------------------------------------------------------------

### Dades del document

Número de DOGV
:   6245

Data del DOGV
:   14-04-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/3475


Organisme emissor
:   Jutjat de Primera Instància Número 4 de Llíria

Tipus de document
:   Edicte

Notificació de la sentència dictada en el judici de divorci contenciós número 733/2008. [2010/3475]  
Divorci contenciós 000733/2008   
Part demandant: Anna Dimitrova Petrova.  
Procurador: Ángel Rodríguez Navarro.   
Part demandada: Venelin Denkov Petrov (rebel·lia).  
En el judici a què es fa referència s'ha dictat la resolució que té la dispositiva que literalment és com segueix:  
«Dispositiva  
Estime de forma parcial la demanda interposada per Anna Dimitrova Petrova, contra Venelin Denkov Petrov, i dispose el divorci dels esmentats, amb tots els efectes legals i en especial els següents:   
1. El fill menor d'edat quedarà en companyia i sota la custòdia de la mare i la pàtria potestat serà exercida de forma exclusiva per aquesta.   
2. El pare tindrà en companyia seua el menor, el qual ha de recollir i reintegrar al domicili familiar, en els termes que assenyalen els fonaments de dret.   
3. En concepte de pensió alimentària per als fills, Venelin Denkov Petrov ha de pagar a l'esposa la quantitat de 300 euros mensuals, per mesos anticipats i dins dels primers cinc dies de cada mes. Aquesta quantitat s'actualitzarà anualment d'acord amb la variació experimentada per l'índex general de preus de consum, establit per l'Institut Nacional d'Estadística o organisme que el substituïsca. Totes les despeses extraordinàries necessàries dels fills seran pagades a mitges pels progenitors; així com les convenients per a la seua formació si hi ha un acord o autorització judicial.   
4. S'acorda la dissolució del règim econòmic matrimonial.   
Cada part ha de pagar les costes causades a instàncies seues i les comunes a mitges.  
Comuniqueu aquesta resolució, una vegada siga ferm el pronunciament de divorci, al registre civil on conste inscrit el matrimoni.   
Manera d'impugnació: mitjançant un recurs d'apel·lació davant de l'Audiència Provincial de València (article 455 LECn). El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptadors [...], la voluntat d'interposar un recurs, amb la indicació dels pronunciaments que s'impugnen (article 457.2 LECn), i de conformitat amb l'article 1.19 de la Llei Orgànica 1/2009, de 3 de novembre, complementària de la Llei de Reforma de la Legislació Processal per a la Implantació de la Nova Oficina Judicial, per la qual es modifica la Llei Orgànica 6/1985, d'1 de juliol, del Poder Judicial, amb la constitució d'un dipòsit de 50 euros, consignació que caldrà efectuar en el compte de dipòsits i consignacions d'aquest Jutjat, obert a l'entitat Banesto, amb el número 0030-3152-000000000000, indicant-hi com a concepte el número 0555-1235-08-EKKL-VZ (caldrà substituir EEEE pel número de procediment, incloent-hi davant els zeros oportuns, i caldrà substituir AA per l'any del procediment); sense aquests requisits no s'admetrà el recurs (article 451 i 452 de la LECn)».  
Atés que es desconeix el domicili o la residència actuals de la part demandada, mitjançant la provisió del hui el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de sentència.  
Llíria, 24 de març de 2010.- La secretària judicial: Pilar Peña Parreño.